عبداللہ بن یحییٰ



عبداللہ بن یحییٰ    (پیدائش 116 ہجری  -  وفات 205 ہجری ) عبداللہ بن یحییٰ جو کہ طالب الحق کے نام سے مشہور ہوئے ، یہ یحییٰ بن زید شہید کے اکلوتے بیٹے تھے، جنہیں قبیلہ بنو امیہ کے حواریوں نے شامی افواج کے ساتھ مل کر شہید کیا تھا ۔ 

عبداللہ طالب الحق خانوادہ رسول کریم  ہونے کے ناطے زھد و تقویٰ میں ایک اعلیٰ مقام رکھتے تھے۔ آپ ایک خوبصورت جوان تھے، جبکہ آپ کی سیرت کی کوئی مثال نہیں ملتی ۔ آپ نے تمام زندگی بنو امیہ کے  خوف سے منتشر ہو نے والے سادات آل رسول کریم کے افراد کے حقوق اور تحفظ کی ذمہ داری لی، اور تمام زندگی آل رسول سادات کے حق کے لئے آواز اٹھا ئی ، آپ  قرآن کی دلیل سے بات کر تے ۔

قرآن مجید میں سورہ انفال کی آیت نمبر 41 میں خداوند عالم نے خمس کی ادائگی کو ایمان کی نشانی قرار دیتے ہوئے یوں ارشاد فرماتا ہے:

وَاعْلَمُواْ أَنَّمَا غَنِمْتُم مِّن شَیءٍ فَأَنَّ لِلّه خُمُسَه وَلِلرَّسُولِ وَلِذِی الْقُرْبَی وَالْیتَامَی وَالْمَسَاکِینِ وَابْنِ السَّبِیل إِنْ کُنْتُمْ آمَنْتُمْ بِاللَّه وَ ما أَنْزَلْنا عَلی عَبْدِنا یَوْمَ الْفُرْقان ترجمہ= اور یہ جان لو کہ تمہیں جس چیز سے بھی فائدہ حاصل ہو اس کا پانچواں حصہ اللہ، اسکے رسول،رسول کے قرابتدار ، ایتام ،مساکین اور مسافران غربت زدہ کے لئے ہے اگر تمہارا ایمان اللہ پر ہے اور اس نصرت پر ہے جو ہم نے اپنے بندے پر حق و باطل کے فیصلہ کے دن جب دو جماعتیں آپس میں ٹکرا رہی تھیں نازل کی تھی۔

آپ نے باقاعدہ اس معاملے کو اٹھا نے کےلئے ایک گروہ تشکیل دیا اور عوام الناس اور بنو امیہ کے حکمرانوں کو اس بات کی طرف توجہ دلائی کے رسول کے قرابتداروں کا جو حق اللہ تعالیٰ نے دیا ہے، وہ اداکیا جائے ، آپ کی امداد کے لئے  افغانستان ، ایران سے بہت سے قبیلوں کے سرداروں نے آپ کوسادات کی خدمت کے لئے امداد بھیجی ۔

شجرہ مبارک 

 حضرت علی رضی اللہ عنہ
 حضرت امام زین العابدین رضی اللہ عنہ
 حضرت امام زید شہید رضی اللہ عنہ
 حضرت امام یحییٰ شہید رضی اللہ عنہ
 حضرت عبداللہ طالب الحق رحمتہ اللہ علیہ
 حضرت عبداللہ طالب الحق کے چار بیٹے تھے۔   زید ۔ جعفر۔ علی (جو علی شجری کے نام سے مشہور ہوئے، حسن   ۔ تاریخی حوالاجات کے مطابق سب سے بڑے بیٹے زید کا کم عمری میں انتقال ہوا۔ جبکہ بقایا اولاد کی نسلوں کا ذکر کئی تاریخی کتب میں ملتا ہے ۔ معروف تاریخ دان  ابن عساکر نے حضرت عبداللہ طالب الحق  کی اکلوتی بہن زینب بنت یحییٰ کا ذکر کیا ہے ، کہ انہوں نے اپنے بھائی کے ساتھ مل کر بنو امیہ کے خلاف آواز اٹھائی ،

خروج  اور شہادت 
آپ نے مہدی عباسی کے دور میں خلافت کے لئے آواز اٹھائی ، 183 ہجری میں امام موسیٰ کاظم کو زہر دے کر شہید کیا گیا تو آپ نے افغانستان کے 2000 سے زائد افراد سے بیت لی اور خروج کر نا چاہا لیکن آپ کے اکابرین کی وقت کی نزاکت کی بدولت آپ کو خروج سے روک دیا  بعد ازاں 203  ہجری میں مامون الرشید عباسی کی حکومت آئی اور اس نے امام علیؑ بن موسیؑ کاظم کو شہر طوس میں شہید کیا تو آپ سے رہا نہ گیا اس وقت آپ کی عمر 87 سال تھی ، لیکن جرات اور بہادری کی آپ نے ایک الگ مثال قائم کی، اور پھر ایک بار خروج کےلئے کوشش شروع کر دی، اس وقت کے بہت سے اکابرین نے آپ کی مالی طور پر امداد کی اور ہزاروں مسلمانوں نے آپ کے ہاتھ پر بیت کی ، اس بات کا علم جب معتصم بلا عباسی کو ہوا تو اس نےسن 205 ہجری ماہ رجب میں    500 کے قریب بغدادی فوج  کو ابو حاثمی بن قیس کی کمانڈ میں قندھار بھیج دیا جہاں پر سرتوڑ لڑائی ہوئی ، آپ کی عمر اس وقت 87 سال تھی، لیکن آپ اہل بیت کے دشمنوں پر تلوار لے کر لپکے ، اور بے شمار غالیوں کو جہنم واصل کیا ، ابو حاثمی بن قیس نے چونکہ اچانک حملہ کیا تھا اور اس کی خبر قندھار میں کسی کو نہیں تھی،اور جنگ کی باقاعدہ تیاری مکمل نہیں تھی، عبداللہ بن یحییٰ بن زید کو ایک لشکر نے گھیر لیا اور ایک نیزہ آپ کے سینہ میں اتار دیا ، جس سے آپ شہید ہو گئے ۔ بعد ازاں قندھار کے پٹھانوں نے  لشکر میں ایسا کہرام مچایا کہ  عباسی لشکر قندھار چھوڑ کر بھاگنے پر مجبور ہو گیا ۔ 
__بافہرست__
__ناترمیم_قطعہ__